Μακαρονάδα με κεφτεδάκια και λαχανικά
Μια πιο ελαφριά, αλλά εξίσου λαχταριστή, εκδοχή της μακαρονάδας με κεφτεδάκια. Η σάλτσα της είναι εμπλουτισμένη με λαχανικά, όπως μανιτάρια και καρότα, που δίνουν έξτρα γλύκα και θρεπτική αξία.
400 γρ. μοσχαρίσιος κιμάς από μέρος με λιγότερο λίπος (π.χ. στρογγυλό), 2 κ.σ. μαϊντανός, ψιλοκομμένος, 1/2 κούπα ψίχουλα από φρέσκο ψωμί ολικής άλεσης (το αλέθουμε στο μούλτι), λίγο ελαιόλαδο, 1 μεγάλο κρεμμύδι, ψιλοκομμένο, 1 μεγάλο καρότο, κομμένο σε κυβάκια, 2 κλωνάρια σέλερι, κομμένα σε κυβάκια, 2 σκελίδες σκόρδου, λιωμένες, 100 γρ. μικρά, λευκά μανιτάρια, κομμένα σε λεπτές φέτες, 700 ml χυμός ντομάτας (πασάτα), 300 γρ. σπαγκέτι ολικής άλεσης
Για να φτιάξουμε τη μακαρονάδα με κεφτεδάκια και λαχανικά, ξεκινάμε ζυμώνοντας σε ένα μπολ τον κιμά με το μαϊντανό και τα ψίχουλα. Πλάθουμε κεφτέδες.Λαδώνουμε ελαφρώς ένα μεγάλο τηγάνι και το βάζουμε σε μέτρια προς δυνατή φωτιά. Σοτάρουμε τους κεφτέδες σε δόσεις για 4 - 5 λεπτά μέχρι να ροδίσουν απ’ όλες τις μεριές (δεν χρειάζεται να ψηθούν μέχρι μέσα). Τους βγάζουμε σε μια πιατέλα και τους αφήνουμε κατά μέρος.Λαδώνουμε ελαφρώς μια κατσαρόλα (προτιμότερο αντικολλητική) και τη ζεσταίνουμε σε μέτρια φωτιά. Ρίχνουμε το κρεμμύδι, το καρότο και το σέλερι και τα σοτάρουμε για 6 - 7 λεπτά ή μέχρι να μαλακώσουν. Προσθέτουμε το σκόρδο και τα μανιτάρια και συνεχίζουμε το σοτάρισμα για 2 - 3 λεπτά, ανακατεύοντας συνεχώς.Προσθέτουμε το χυμό ντομάτας και 1/2 κούπα νερό, αλατοπιπερώνουμε κατά βούληση και αφήνουμε να πάρει μία βράση. Χαμηλώνουμε τη φωτιά και σιγομαγειρεύουμε για άλλα 10 λεπτά. Αποσύρουμε την κατσαρόλα από την εστία και αφήνουμε κατά μέρος μέχρι να κρυώσει ελαφρώς η σάλτσα.Στο μεταξύ βράζουμε τα μακαρόνια 3 - 4 λεπτά λιγότερο απ’ ό,τι αναγράφεται στη συσκευασία. Τα σουρώνουμε.Με ένα μπλέντερ χειρός (ή στο κανονικό μπλέντερ ή στο μούλτι) πολτοποιούμε τη σάλτσα μέχρι να γίνει ομοιογενής. Την ανακατεύουμε με τα μακαρόνια και τα κεφτεδάκια μέσα στην κατσαρόλα και την ξαναβάζουμε σε χαμηλή φωτιά. Μαγειρεύουμε για 10 - 12 λεπτά. Πασπαλίζουμε με επιπλέον μαϊντανό και συνοδεύουμε με ανάμεικτη πράσινη σαλάτα.
Ζυμαρικά,Μοσχαρίσιος κιμάς,Light